messages: Tutvu uudislooga ja esita sellele vastav lühikokkuvõte ühe või kahe lausega. Vasta alati ainult eesti keeles!
  
  Tekst:
  
  Keskerakonna Lasnamäe piirkonna juht Olga Ivanova ütles meie venekeelsetele uudistele, et teisipäeval toimus Lasnamäe piirkonna juhatuse koosolek. Seal arutati ka valimisnimekirja moodustamist. Ivanova väitel andis Edgar Savisaar oma nõusoleku kandideerimiseks ja palus end lülitada valimisnimekirja. Oma isa kandideerimist kinnitas ka riigikogu liige Erki Savisaar. Minu teada piirkonnas on seda soovi avaldanud ja, ja piirkonna juht on seda kinnitanud ning mul ei ole põhjust piirkonna juhi sõnades kahelda. Olete Edgar Savisaarega sellel teemal ka rääkinud ise, et millisel kohal ta seal sooviks kandideerida. Ei, me seda küsimust ei ole arutanud ja see on piirkonna otsustada ja ma arvan, et nad teevad hea valiku. Kui hea mõte on kandideerida praegu, kui kohtuprotsess on tulemas või vähemalt kohtuprotsess kindlasti ei ole ju oktoobrikuuks lõppenud. Ei no mina ei oska nüüd küll sellele hinnangut anda, aga see, kui ta on meie nimekirjas, see on loomulikult oluline. Keskerakonna peasekretär Jaak Aab aga väitis, et mingit otsust Savisaare kandideerimise suhtes ei ole tehtud. Olen rääkinud mitme juhatuse liikmega, mitte ühtegi sõna. Sellest võimalikust Edgari kandideerimisest juttu ei ole olnud, et kui Olga Ivanova väidab midagi muud, siis on see küll tema enda väljamõeldis. Kuidas selline olukord on saanud tekkida? Noh, raske on hinnata, pigem on see ütleksin niimoodi, et see on Volga, võibolla soov kuidagi leida leida toetust Edgar Savisaare nimest, ma ütleksin pigem nii. Aga ma olen suhelnud ju ka erinevate osapooltega, mis puudutab näiteks kohtuasi ka advokaatidega ja kõik, kes on Edgariga kokku puutunud, on selgelt väljendanud, et tervise seisundit pole hea. Ja iga aktiivne tegevus võib seda seisundit halvendada. Nii et siin peab tõsiselt kaaluma ka Olga, et mida ta nagu soovib ja mida ta taotleb ja kas see siis on ka Edgarile nii tervisliku kui muus mõttes kasulik. Edgar Savisaar on olnud valijate seas tohutult populaarne. Tema kandideerimine tooks ju ka seekord palju hääli. Jah, ma usun küll, et ta tooks, kas nüüd nii palju enam ei oska öelda, kes seda ikka prognoosida oskab? Mina olen selle küsimusele alati vastanud, nii et tegelikult on need suure häältesaagi ikkagi korjanud Keskerakonna nimekiri? Jah, kui on Edgar Savisaar seal eesotsas, siis tema võtab ki selle nimekirja 90 protsenti häältest ja teised saavad vähem. Kui Edgar Savisaart ei ole, siis ma usun, et Keskerakonna nimekiri teeb endiselt tubli tulemuse. Lihtsalt need hääled jaotuvad teiste inimeste vahel rohkem. Savisaar valiti veebruari lõpus Lasnamäe piirkonna juhatusse, kuid häältesaagilt jäi ta seal seitsmendaks.
messages: user
messages: Keskerakonnas valitseb segadus Edgar Savisaare võimaliku kandideerimise osas. Keskerakonna Lasnamäe piirkonna juht Olga Ivanova kinnitas, et Edgar Savisaar avaldas soovi kandideerida eelolevatel kohalikel valimistel. Keskerakonna peasekretär Jaak Aab ütles, et erakonna eksjuhi tervis on nii vilets, et kandideerimine on keeruline.
messages: assistant